Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7544

1. FEJEZET - BEVEZETÉS A Légiforgalmi Tájékoztató Szolgálat célja a nemzetközi léginavigáció biztonsága, rendszeressége és hatékonysága szempontjából szükséges tájékoztatás áramlásának folyamatos biztosítása. A légiforgalmi tájékoztatások/adatok szerepe és fontossága jelentősen megváltozott a Területi Navigáció (RNAV - Area Navigation), a Megkövetelt Navigációs Teljesítőképesség (RNP - Required Navigation Performance), a fedélzeti számítógépes navigációs rendszerek és az adatkapcsolati rendszerek bevezetésével. A sérült, vagy hibás légiforgalmi tájékoztatások/adatok potenciálisan befolyásolhatják a légiközlekedés, a léginavigáció biztonságát. Hogy a légiforgalmi tájékoztatások/adatok biztosítása érdekében kielégíthessék az egységesség és a következetesség követelményét, mely elengedhetetlen a számítógépen alapuló navigációs rendszerek üzemeltetéséhez, az Államok, amennyire csak lehetséges, el kell kerüljék azon Szabványoknak és Eljárásoknak felhasználását, melyeket nem a nemzetközi alkalmazásra állítottak össze. Ezeket a Szabványokat és Ajánlott Gyakorlati Eljárásokat a Légiforgalmi Szolgálatok Eljárásai – ICAO Rövidítések és Kódokkal (Procedures for Air Navigation Services – ICAO abbreviations and Codes - PANS-ABC, Doc 8400) egyetértésben kell felhasználni. Elfogadott tény, hogy bizonyos esetekben Kiegészítő Eljárásokra lehet szükség, hogy ezzel az ICAO Körzetek bizonyos követelményeit kielégíthessék. A Légiforgalmi Tájékoztató Szolgálatok megszervezésére és üzemeltetésére vonatkozó tájékoztató anyag a Légiforgalmi Tájékoztató Szolgálatok Kézikönyve (Aeronautical Information Services Manual - Doc 8126) című kiadványban található.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes